Seun verdrink in watergat in Welkom | Netwerk24
Deur Alet Van Der Walt 22 November 2020 18:49
'n Tienjarige seun het Sondagmiddag in 'n watergat in Welkom verdrink.
Die watergat waarin 'n tienjarige seun verdrink het. Foto:
Ross Cambell, woordvoerder van ER24, sê die seun en drie van sy maats het blykbaar in 'n groot gat, wat uitgegrawe is, gespeel toe die ongeluk gebeur het.
Die gat is naby Powerweg in die stad se nywerheidsgebied.
Die gat was weens die goeie reënval in die gebied vol water en die kinders het hulle moontlik misreken met die diepte van die gat.
Die seun wat verdrink het, se een maat het gesien sy vriend is in die moeilikheid en het gehardloop om hulp te ontbied.
ER24 was omstreeks 12:51 op die toneel.
Cambell sê teen die tyd wat die nooddienste opgedaag het, was die seun ongelukkig te lank onder die water en polisieduikers het die seun onder die water uitgehaal.